নিউজডেস্ক, বাংলাদেশনিউজ২৪x৭.কম;  আগামী ৬ ডিসেম্বর বঙ্গবন্ধু আন্তর্জাতিক সম্মেলন কেন্দ্রে শুরু হচ্ছে ৯ম জাতীয় ফার্নিচার মেলা। চলবে ১১ ডিসেম্বর পর্যন্ত। শনিবার জাতীয় প্রেসক্লাবে বাংলাদেশ ফার্নিচার শিল্প মালিক সমিতি ও ডিজাইন এন্ড টেকনোলজি সেন্টার (ডিটিসি) আয়োজিত এক সংবাদ সম্মেলনে এ কথা জানানো হয়।  সংবাদ সম্মেলনে বলা হয়, বাংলাদেশি ফার্নিচারের গুণগত মান সম্পর্কে দেশে ও বিদেশে ব্যাপক চাহিদা সৃষ্টি করতেই এ মেলার  আয়োজন করা হচ্ছে। দেশের সেরা কোম্পানিগুলো আকর্ষণীয় ছাড় দিয়ে মেলায় তাদের পণ্য প্রদর্শন করবে। এ বছর মেলায় ১৬০টি স্টলে ৭৮টি দেশের শীর্ষ প্রতিষ্ঠান অংশ নেবে। শিল্পমন্ত্রী দিলীপ বড়ুয়া মেলার উদ্বোধন করবেন।  সংবাদ সম্মেলনে বাংলাদেশ ফার্নিচার মালিক সমিতির সভাপতি কে এম আখতারুজ্জামান, মহাসচিব সেলিম এইচ রহমান, সাংগঠনিক সম্পাদক মোহাম্মদ উল্লাহ, ডিজাইন এন্ড টেকনোলজি সেন্টার (ডিটিসির) ব্যবস্থাপনা পরিচালক আতিফ দেওয়ান রশীদ প্রমুখ উপস্থিত ছিলেন।  বাংলাদেশনিউজ২৪x৭.কম/এমএ/এসএকে.